“ভারতীয় বলেই আজ…,” বিতর্কের মাঝেই বিরাট মন্তব্য এ আর রহমানের

ওয়েব ডেস্ক: ধর্মীয় বিভাজন নিয়ে বিতর্কিত মন্তব্য (Controversial Remark) করে চর্চায় এ আর রহমান (A R Rahman)। ধর্মের কারণে কাজ হাতছাড়া হয়েছে বলেও দাবি করেন দেশের এই বিখ্যাত সুরকার এবং সঙ্গীতশিল্পী। তারপর থেকেই শুরু হয় বিতর্ক। এবার সেই বিষয় নিয়ে তিনি ফের মুখ খুললেন। ভারতবর্ষকে (India) নিজের ‘ঘর’, ‘শিক্ষক’ এবং ‘অনুপ্রেরণা’ বলে দাবি করলেন তিনি। পাশাপাশি ‘ভারতীয় হিসেবে গর্ব অনুভব’ করার কথাও স্বীকার করলেন এআর রহমান।

এর কয়েকদিন আগে এক সাক্ষাৎকারে রহমান জানিয়েছিলেন, গত আট বছরে তিনি একাধিক কাজ হারিয়েছেন। সেই সূত্রে ধর্মীয় বিভাজনের (Communal Division) কথাও টেনে আনেন তিনি। সুরকার বলেন যে, মুখের উপর তাঁকে কিছু বলা না হলেও, হয়তো এই বিভাজনের কারণেই অনেক কাজ তাঁর হাতছাড়া হয়েছে। এই মন্তব্য ঘিরেই শুরু হয় বিতর্ক। বিভিন্ন শিল্পী ও মহল থেকে আসে প্রতিক্রিয়া।

আরও পড়ুন: কেদারনাথে রিল বানানোর দিন শেষ! মন্দির চত্বরে নিষিদ্ধ মোবাইল, ক্যামেরা

এ বার বিতর্কে একটি ভিডিয়ো বার্তায় তিনি নিজের অবস্থান স্পষ্ট করলেন এআর রহমান। তিনি বলেন, “সঙ্গীতের মাধ্যমেই আমি বরাবর আমাদের সংস্কৃতিকে সম্মান ও উদ্‌যাপন করে এসেছি। ভারত আমার অনুপ্রেরণা, আমার শিক্ষক ও আমার ঘর। আমি বুঝি, আমাদের উদ্দেশ্যকে অনেক সময় ভুল বোঝা হয়। আমি কখনওই যন্ত্রণার কারণ হতে চাইনি।”

View this post on Instagram

A post shared by AR Rahman: Official Updates (@arrofficialupdates)

ধর্মীয় বিভাজনের প্রসঙ্গ নিয়ে কথা বলে কটাক্ষের শিকার হওয়া প্রসঙ্গে রহমান আরও বলেন, “আমি ভারতীয় হয়ে নিজেকে ধন্য মনে করি। ভারতীয় বলেই আজ আমি সৃষ্টি করতে পারি।” সেই সঙ্গে নীতেশ তিওয়ারির আসন্ন ছবি ‘রামায়ণ’-এর সুরকারও যে তিনি, সে কথাও উল্লেখ করেন রহমান। ‘মা তুঝে সালাম, বন্দে মাতরম’ গানের এক কলি গেয়ে ভিডিও শেষ করেন তিনি।